**A pénzküldés szabályai**

A Csengeri Országos Büntetés-végrehajtási Intézetben elhelyezett fogvatartottak számlájára az alábbiak szerint van lehetőség pénzt helyezni:

1.

**Banki átutalás**

Az utalás indításakor az alábbi adatokat kell feltüntetni:

Jogosult neve: Csengeri Országos Büntetés-végrehajtási Intézet

Jogosult számlaszáma: 10044001-00006080-06030014

Közlemény rovat: A fogvatartott neve, születési dátuma, anyja neve, azonosító száma, kapcsolattartás jogcíme, pénzfelhasználás célja!

**Telephelyek esetében:**

Jogosult neve: Szabolcs-Szatmár-Bereg Vármegyei Bv. Intézet

Jogosult számlaszáma: 10044001-00006080-06030014

Jogosult neve: Hajdó-Bihar Vármegyei Bv. Intézet

Jogosult számlaszáma: 10044001-00006080-06030038

Jogosult neve: Jász-Nagykun-Szolnok Vármegyei Bv. Intézet

Jogosult számlaszáma: 10044001-00006080-06030045

* Átutalás összege: 10.000.-
* Kedvezményezett számlaszáma: 10044001-00006080-06030014
* Kedvezményezett neve: Csengeri BV. Intézet
* Átutalás közleménye: Kiss Ernő, 1900.01.01.,Cserepes Virág, EY-0000, testvér, célzott kiétkezés

**Külföldről indított utalás esetén:**

**IBAN-kód:** HU68 10044001-00006080-06030014

**SWIFT kód:** MANEHUHB

**Közlemény rovat:** A fogvatartott neve, születési dátuma, anyja neve, azonosító száma, kapcsolattartás jogcíme, pénzfelhasználás célja!

A közvetlenül bankszámláról átutalt összeg a banki jóváírást követő négy munkanapon belül kerül a fogvatartott számlájára.

2.

**Készpénz átutalási megbízás**

**(sárga csekk)**

A csekk **„közlemény”**rovatában fel kell tüntetni a fogvatartott nevét, születési dátumát, anyja nevét, azonosító számát, kapcsolattartás jogcímét, illetve a pénzfelhasználás „célját”. (Pl.: célzott pénz, szabad felhasználás)

Fentiekben leírt mindkét pénzküldési lehetőség esetén a „KÖZLEMÉNY” rovatába minden esetben fel kell tüntetni a fogvatartott nevét, születési idejét, anyja nevét, azonosító számát, kapcsolattartás jogcímét, valamint a pénzfelhasználás célját: (Célzott: bolt/telefon, vagy szabad felhasználású).

**Személyes befizetés, illetve rózsaszín csekken történő pénz befizetés nem lehetséges!**

Tájékoztatom, hogy a 2024. március 1.-én hatályba lépő, a büntetések, az intézkedések, egyes kényszerintézkedések és a szabálysértési elzárás végrehajtásáról szóló 2013. évi CCXL. törvény módosulásának tekintetében a fogvatartotti pénzküldés és pénzkezelés szabályai változtak.

A rögzített kapcsolattartóktól érkezett összegek célzott (kiétkezés, telefonálás, gyógyszervásárlás) jogcímen történő jóváírása összesen 150.000 Ft-ig történik. A 150.000Ft-ot meghaladóan érkezett összegek automatikusan szabad felhasználású tételként kerülnek könyvelésre. A szabad felhasználású pénzösszegből az intézet felé fennálló tartozások (bv. tartozás, tartásdíj, kártérítés, stb.) kerülnek levonásra; amennyiben rendelkezik tartozással. A

150.000 Ft/ hónap összeghatár nem kapcsolattartónként kerül figyelembevételre, hanem az az összes kapcsolattartótól az adott hónapban beérkező pénzek összege.

Ha a pénzküldeményen nem kerül feltüntetésre a pénzfelhasználás célja (bolt vagy telefon), automatikusan szabad felhasználású letéti pénzként kerül rögzítésre és ennek utólagos módosítására már nincs lehetőség. A szabad felhasználású összegből a fogvatartott tartozásai levonásra kerülnek.

Amennyiben a pénzt feladó/ az utalást kezdeményező személy a pénz beérkezésének időpontjában nem hivatalosan rögzített kapcsolattartója a címzett fogvatartottnak a pénz nem könyvelhető részére. Abban az esetben történjen befizetés a fogvatartott letéti számlájára, amikor a feladó már hivatalos kapcsolattartója a fogvatartottnak.

A fogvatartottak pénzügyeivel kapcsolatosan kizárólag hivatalos úton, írásban történik a tájékoztatás a kapcsolattartók részére:

Email: csenger.uk@bv.gov.hu

Hivatalos levél: 4765 Csenger, Pf: 5.

Telefonon történő információ kiadása, tájékoztatás kérése nem lehetséges!

***Csengeri Országos Büntetés - Végrehajtási Intézet***